Document ID: 31994R2612

A Bizottság 2612/94/EK rendelete
(1994. október 27.)
a Kínai Népköztársaságból származó, a 127. B és 145. kategóriákba tartozó textiltermékek behozatalára vonatkozó mennyiségi kvóta megnyitásáról, valamint a textiltermékek egyes harmadik országokból történő behozatalának közös szabályairól szóló 517/94/EK tanácsi rendelet IV. és V. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1756/94/EK rendelettel [1] módosított, az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások, vagy egyéb különleges közösségi importszabályozás hatálya alá nem tartozó behozatalának közös szabályairól szóló 1994. március 7-i 517/94/EK tanácsi rendeletre [2] és különösen annak 3. cikke (3) és (5) bekezdésére, összefüggésben a 25. cikk (4) bekezdésével,
mivel az 517/94/EK rendelet 3. cikkének (3) bekezdése szerint az V. mellékletben említett és az abban feltüntetett országokból származó textiltermékeket abban az esetben lehet a Közösségbe importálni, ha a 25. cikkben előírt megfelelő eljárással összhangban éves keretmennyiséget határoztak meg;
mivel két tagállam azzal a kérelemmel fordult a Bizottsághoz, hogy bizonyos piaci kereslet kielégítése érdekében importkvótát vezessenek be a 127. B és 145. kategóriákba tartozó, a Kínai Népköztársaságból származó textiltermékekre; mivel a 25. cikk alapján létrehozott bizottság, a tanácskozásokat követően, a közösségi ipar helyzete alapján megfelelőnek tekintette a 127. B és 145. kategóriákba tartozó, a Kínai Népköztársaságból származó textiltermékek Közösségbe történő behozatalára ennek rendeletnek a hatálybalépése napjától kezdődően 5, illetve 7 tonna éves keretmennyiség alkalmazását; mivel ennek érdekében szükséges az 517/94/EK rendelet IV. és V. mellékletének a módosítása, és annak előírása, hogy a jogbiztonság érdekében a kvótát az 517/94/EK rendelet 17. cikkében meghatározott eljárással összhangban kell kezelni;
mivel ezek az intézkedések összhangban vannak az 517/94/EK rendelet alapján létrehozott bizottság véleményével,
ELFOGADTA EZT A RENDELETET:
1. cikk
A 127. B és 145. kategóriákba tartozó, a Kínai Népköztársaságból származó textiltermékek Közösségbe történő behozatalára 5, illetve 7 tonna éves keretmennyiség vonatkozik, amelyet az 517/94/EK rendelet 17. cikkében meghatározott eljárással összhangban kell kezelni.
2. cikk
Az 517/94/EK tanácsi rendelet IV. és V. melléklete e rendelet mellékletének megfelelően módosul.
3. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. október 27-én.

Labels: 18
3
1